google/wiki40b huggingface dataset:
Γ΄ Εθνική ποδοσφαίρου ανδρών 1995-1996

Το πρωτάθλημα της Γ΄ Εθνικής ποδοσφαίρου ανδρών της περιόδου 1995-96 διεξήχθη σε δύο ομίλους με τη συμμετοχή 30 ομάδων. Με την ολοκλήρωση του πρωταθλήματος την άνοδο στην Β΄Εθνική εξασφάλισαν ο Παναιτωλικός, ο Α.Ο. Πύργου, η Νίκη Βόλου και ο Πανσερραϊκός. Στη Δ΄Εθνική υποβιβάστηκαν οι ομάδες: Απόλλων Κρύας Βρύσης, Πόντιοι Βέροιας, Κοζάνη, Εορδαϊκός, ΑΟ Βελισσαρίου, Φωκικός, Α.Ο. Χαϊδαρίου, Φωστήρας, Πανναυπλιακός, Χαλκίδα, Α.Ο. Χανιά και Χαραυγιακός.
Τα αποτελέσματα της τελευταίας αγωνιστικής του πρωταθλήματος περιλάμβαναν μεγάλες ανατροπές,  οι οποίες κίνησαν τις υποψίες της ΕΠΟ, με αποτέλεσμα να ζητήσει από την ΕΠΑΕ να ξεκινήσει έρευνα για τους συγκεκριμένους αγώνες. Χαρακτηριστική ήταν η περίπτωση της αναμέτρησης Νιγρίτας – Αγροτικού Αστέρα. Ο Αγροτικός Αστέρας που χρειαζόταν έναν βαθμό για να παραμείνει στην κατηγορία, έχανε από τη Νιγρίτα με 3 - 0 ως το 86ο λεπτό, αλλά πέτυχε να ισοφαρίσει και να παραμείνει στην κατηγορία, σημειώνοντας τρία τέρματα στα τελευταία λεπτά του αγώνα.
Κίνημα για τη Δημοκρατία στην Ευρώπη 2025

Συντονισμός

Το DiEM25 διευθύνεται από ένα συντονιστικό συλλογικό σώμα αποτελούμενο από 12 άτομα και εποπτευόμενο από ένα συμβουλευτικό συμβούλιο γνωστών προσωπικοτήτων.

Στην Ελλάδα

Στις 26 Μαρτίου του 2018 πραγματοποιήθηκε η Ιδρυτική Συνδιάσκεψη του ελληνικού εκλογικού βραχίονα του DiEM25, από τον Γιάνη Βαρουφάκη υπό το όνομα ΜέΡΑ25 - Μέτωπο Ευρωπαϊκής Ρεαλιστικής Ανυπακοής.
Ανάχαρσις ή Περί γυμνασίων

Θέμα διαλόγου

Το κύριο θέμα του διαλόγου είναι ο τρόπος διαπαιδαγώγησης των νέων και ιδιαίτερα ο αθλητισμός. Για τον ξένο Σκύθη όλες αυτές οι ασχολίες, που ήταν άγνωστες στον λαό του, φαντάζουν άσκοπες και γελοίες. Ο Ανάχαρσις ασκεί την κριτική του με τον τρόπο ενός κυνικού φιλοσόφου. Αμφισβητεί τον συγκεκριμένο τρόπο ζωής και οι παρατηρήσεις του γελοιοποιούν την ενασχόληση με τον αθλητισμό.
Ξεναγείται από τον Σόλωνα στο γυμναστήριο Λύκειο κοντά στο σημερινό Ζάππειο και βλέπουν του νέους που γυμνάζονται ανενόχλητοι μέσα στη λαύρα του καλοκαιρινού μεσημεριού. Ο Ανάχαρσις δεν μπορεί να υποφέρει τον ήλιο και προτού καθίσουν σε σκιερό μέρος ο Σόλων παρατηρεί:« Αυτοί οι μάταιοι κόποι, Ανάχαρσι, οι συνεχείς ανακυβιστήσεις στη λάσπη και οι υπαίθριες ταλαιπωρίες στην άμμο μας εξασφαλίζουν τις άμυνες απέναντι στα βέλη του ήλιου και δεν χρειαζόμαστε πια καπέλο, που να εμποδίζει τις ακτίνες να φτάνουν στα κεφάλια μας».

Η άθληση στην αρχαία Ελλάδα

Στην αρχαία Ελλάδα η άθληση στις απαρχές της  απέβλεπε στην προπαρασκευή πολεμιστών που απαιτούσε σωματική ευεξία και συνδυάστηκε με την υγεία, την ομορφιά, την διασκέδαση, τον έμφυτο ανταγωνισμό, την ανδρεία και με την ιδέα ακόμα της καλλιγένειας, της άποψης πως δύο σώματα σφριγηλά και ωραία θα είχαν αναγκαστικά ανάλογους απογόνους.
Χορδόφωνο

Στην επιστήμη της μουσικολογίας και ειδικότερα στον κλάδο της οργανολογίας ο όρος χορδόφωνο χρησιμοποιείται για να περιγράψει εκείνα τα μουσικά όργανα τα οποία φέρουν χορδές υπό τάση, μεταξύ δύο σταθερών σημείων. Η ηχοπαραγωγή αυτών των οργάνων οφείλεται στην ταλάντωση της χορδής, η οποία αποδίδει συγκεκριμένο τονικό ύψος, ο ήχος του οποίου μεγεθύνεται με τη βοήθεια ενός αντηχείου, το λεγόμενο σώμα ή σκάφος του οργάνου. Απαραίτητος συνδετικός κρίκος μεταξύ της χορδής και του σκάφους είναι η λεγόμενη γέφυρα ή καβαλάρης, διαμέσου της οποίας μεταδίδονται οι δονήσεις της χορδής στο σκάφος.

Είδη χορδόφωνων

Ανάλογα με το διάφορες παραμέτρους, όπως τρόπος ταλάντωσης της χορδής, σχήμα, υλικό κατασκευής, χρήση στη μουσική κλπ, τα όργανα της κατηγορίας αυτής διαιρούνται σε δύο κύριες κατηγορίες και ακολούθως σε υποκατηγορίες:

Επίμετρο

Αν και οι όροι έγχορδο και χορδόφωνο είναι κατ' ουσίαν ταυτόσημοι, είναι προτιμητέο να αναφερόμαστε στο πρώτο μεν εντός του πλαισίου της λόγιας, δυτικής μουσικής, στο δεύτερο δε για τα υπόλοιπα έγχορδα που καταγράφονται στη μουσική παράδοση των διαφόρων λαών. Ορισμένα όργανα, λόγω του περίπλοκου της κατασκευής τους, τυγχάνει να εμπίπτουν σε παραπάνω από μία κατηγορία· π.χ. το τσέμπαλο, υπό την ως άνω ανάλυση, θεωρείται ένα απλό, ετερόχορδο, τραπεζοειδές χορδόφωνο, ωστόσο ειδικότερα εμπίπτει και στην κατηγορία των νυκτών εγχόρδων, αφού οι χορδές νύσσονται μέσω ενός μηχανισμού που περιλαμβάνει μικρές ακίδες, λειτουργικά παρόμοιες με την πένα που χρησιμοποιείται στο μπουζούκι ή το κανονάκι. Ένα άλλο ακόμη πιο πολυσύνθετο παράδειγμα αποτελεί το πληκτροφόρο κλαβιόργκανουμ, το οποίο συνδυάζει τη λειτουργία ενός τσεμπάλου και ενός εκκλησιαστικού οργάνου· αυτή η περίπτωση κατατάσσεται τόσο στα χορδόφωνα όσο και στα αερόφωνα μουσικά όργανα.
Τέλος, άξιο προσοχής είναι το γεγονός ότι τα περισσότερα -αν όχι όλα- τα τοξωτά έγχορδα δύνανται να λειτουργήσουν και ως νυκτά, μια τεχνική που συμβατικά έχει επικρατήσει να λέγεται pizzicato (τσιμπητά), ορισμένα μάλιστα σε ίση αναλογία των δύο χρήσεων, όπως το κοντραμπάσο· το αντίστροφο συνήθως δεν είναι εφικτό, λόγω της φύσης των οργάνων.
Θεόδωρος Σεχιώτης

Βιογραφικά στοιχεία

Γεννήθηκε στην Τρίπολη και ήταν αδερφός του επίσης Δημάρχου και βουλευτή, Τάσου Σεχιώτη. Γιος του Βασιλείου Σεχιώτη, δικηγόρου Τριπόλεως και υποψήφιου Δήμαρχου Τρίπολης, και της Μαριγώς, το γένος Μπακοπούλου. Σπούδασε φαρμακευτική στην Αθήνα και αμέσως μετά επέστρεψε στην Τρίπολη οπού και άσκησε το επάγγελμα του φαρμακοποιού. Εξελέγη Δήμαρχος Τρίπολης στις εκλογές του 1982 με την υποστήριξη του ΠΑΣΟΚ και του ΚΚΕ (συνδυασμός Ένωση-Πρόοδος-Αλλαγή). Διετέλεσε επί μακρόν δημοτικός σύμβουλος.
Ήταν υποψήφιος και στις δημοτικές εκλογές του 1986, χωρίς όμως να εκλεγεί, καθώς ήρθε 2ος με 4.909 ψήφους στον δεύτερο γύρο. Για τελευταία φορά διεκδίκησε τη δημαρχία στις δημοτικές εκλογές του 1994, όπου ήρθε ξανά 2ος στον πρώτο γύρο, με 4.584 ψήφους.
Πέθανε το 2011 και κηδεύτηκε συνοδεία της Φιλαρμονικής του Δήμου, από το Μητροπολιτικό ναό του Αγίου Βασιλείου της Τρίπολης.
Ευρωλίγκα Γυναικών 2018-19

Η Ευρωλίγκα Γυναικών 2018-19 είναι η 61η διοργάνωση του κυπέλλου πρωταθλητριών Ευρώπης γυναικών της ΦΙΜΠΑ και η 23η με την ονομασία Ευρωλίγκα.

Αγωνιστική περίοδος

Η κανονική περίοδος θα ξεκινήσει στις 24 Οκτωβρίου 2018 και θα ολοκληρωθεί στις 20 Φεβρουαρίου το 2019.
Οι 4 πρώτες ομάδες από κάθε γκρουπ θα προκριθούν στα προημιτελικά, ενώ οι ομάδες της 5ης και της 6ης θέσης θα υποβιβαστούν στο Γιουροκάπ.
Καλυψώ

Γενεολογία

Η Καλυψώ είναι κόρη του Τιτάνα Άτλαντα και της Ωκεανίδας Πλειόνης. Επομένως αδέρφια της είναι οι Εσπερίδες, οι Πλειάδες, οι Υάδες και ο Ύας.
Ο Ησίοδος αναφέρει είτε μια διαφορετική Καλυψώ ή πιθανώς την ίδια Καλυψώ ως μία από τις Ωκεανίδες, κόρες του Τιτάνα Ωκεανού και της Τιτανίδας Τηθύος. Ο Απολλόδωρος εντάσσει μια Καλυψώ στην λίστα του με τις Νηρηίδες, τις κόρες του Νηρέα και της Ωκεανίδας Δωρίδος.

Κατά την μυθολογία

Η Καλυψώ κατοικούσε σε ένα μεγάλο σπήλαιο, κοντά στην είσοδο του οποίου υπήρχαν φυσικοί κήποι, ιερό δάσος και πηγές. Εκεί περνούσε την ημέρα της η Νύμφη, κλώθοντας και υφαίνοντας με τις υπηρέτριές της, που ήταν και αυτές Νύμφες.
Ζούσε στη νήσο Ωγυγία, που οι αρχαίοι συγγραφείς τοποθετούν στη δυτική Μεσόγειο (συγκεκριμένα έχει προταθεί μεταξύ άλλων ότι ήταν στη Θέουτα, απέναντι από το Γιβραλτάρ, ή το νησί Γκόζο δίπλα στη Μάλτα), ενώ αναφέρεται συχνά και απλώς ως «το Νησί της Καλυψώς». 
Η Καλυψώ είναι διάσημη για τον σημαντικό ρόλο που έπαιξε στην "Οδύσσεια" του Ομήρου, όπου προσπαθεί να κρατήσει τον ξακουστό Ελληνικό ήρωα Οδυσσέα στο νησί της για να τον κάνει αθάνατο σύζυγό της. Σύμφωνα με τον Όμηρο, η Καλυψώ κράτησε τον Οδυσσέα στο νησί της για επτά χρόνια, ενώ ο Απολλόδωρος λέει πέντε χρόνια και ο Υγίνος λέει έναν χρόνο. Η Καλυψώ γοήτευε τον Οδυσσέα με τα όμορφια τραγούδια της (αν και αυτός συνέχιζε να είναι δυστυχισμένος και να κλαίει γιατί ο βαθύτερος εσωτερικός πόθος του ήταν η επιστροφή του στην πατρίδα του την Ιθάκη), ενώ ύφαινε στον αργαλειό της με μια χρυσή σαΐτα. Κατά την διάρκεια της παραμονής του εκεί οι δυο τους έχουν σεξουαλικές επαφές, αν και ο Οδυσσέας δεν το ήθελε.
Ο Οδυσσέας δεν άντεχε άλλο να είναι μακριά από την Πηνελόπη και ήθελε να πάει στην Καλυψώ να το πει. Η προστάτιδα θεά του, η θεά Αθηνά, ζητά από τον πατέρα της, τον θεό Δία, να διατάξει την απελευθέρωση του Οδυσσέα απο εκείνο το νησί. Ο Δίας συμφωνεί και διατάζει τον θεό Ερμή να πει στην Καλυψώ να αφήσει ελεύθερο τον Οδυσσέα, αφού δεν ήταν το πεπρωμένο του να ζήσει μαζί της για πάντα. Εκείνη θυμωμένα σχολιάζει για το πως οι θεοί δεν θέλουν οι θεές να έχουν δεσμούς με θνητούς επειδή ζηλεύουν, αλλά τελικά συμφωνεί, και δίνει στον Οδυσσέα «μαύρο κρασί», ψωμί και υλικά για την σχεδία του πριν ξεκινήσει για το ταξίδι. Επίσης του υπέδειξε ποιους αστέρες να παρατηρεί για να ρυθμίζει την πορεία του.
Ο Όμηρος δεν αναφέρει αν η Καλυψώ είχε παιδιά. Σύμφωνα με κάποιες αναφορές, λίγο πιο μεταγένεστερες, λένε ότι η Καλυψώ γέννησε έναν γιο από τον Οδυσσέα, τον Λατίνο. Παρ'όλα αυτά οι πιο πολλές αναφορές λένε ότι η Κίρκη ήταν η μητέρα του. Σε άλλες αναφορές, η Καλυψώ απέκτησε δύο γιους από τον Οδυσσέα, τον Ναυσίθοο και τον Ναυσίνοο. (Ο Ναυσίθοος αυτός δεν πρέπει να συγχέεται με τον βασιλιά των Φαιάκων Ναυσίθοο που αναφέρεται στην "Οδύσσεια".)
2159 Κούκαμακι

Φυσικά χαρακτηριστικά

Τα κυρίως φυσικά χαρακτηριστικά του Κούκαμακι είναι άγνωστα. Ο Κούκαμακι περιστρέφεται γύρω από τον εαυτό του μία φορά κάθε 4 ώρες και 4 λεπτά.
Άλαν Γουέις

Προσωπική ζωή

Γεννήθηκε στο Κέιμπριτζ της Αγγλίας. Ο πατέρας του ήταν ο Φρέντερικ Τσαρλς Γουέις(Frederic Charles Wace, 1854) και η μητέρα του η Φάννυ Μπάγιαρντ (Fanny Bayard) από το Μοντγκόμερισαϊρ (Montgomeryshire). Το 1925 νυμφεύτηκε την Αμερικανίδα Έλεν Πενς (Helen Pence), κόρη καθηγητή του Πανεπιστημίου Νορθουέστερν (Northwestern University) στο Έβανστον (Evanston) του Ιλινόι. Απέκτησε μια κόρη. Το μεγαλύτερο διάστημα της ζωής του το πέρασε στην Ελλάδα, όπου και απεβίωσε.

Σπουδές και επαγγελματική πορεία

Ολοκλήρωσε τις εγκύκλιες του σπουδές στη Σχολή Σριούσμπερι (Shrewsbury School) και στη συνέχεια στο Κολλέγιο Πέμπρόουκ (Pembroke College) του Πανεπιστημίου του Κέιμπριτζ (1898). Κατά την διάρκεια των σπουδών του έκανε εξάσκηση στη Βρετανική Σχολή Αθηνών (1902), στη Βρετανικής Σχολής της Ρώμης (1903-1904) και μετά την αποφοίτησή, του βιβλιοθηκονόμος στη Βιβλιοθήκη της αρχαιολογικής σχολής (1905-1906).
Δίδαξε κατά την περίοδο 1912 έως το 1914 Αρχαία Ιστορία και Αρχαιολογία στο Πανεπιστήμιο του Αγίου Ανδρέα (University of St Andrews) της Σκωτίας, υπήρξε διευθύνων της Βρετανικής Σχολής Αθηνών κατά την περίοδο 1914 με 1923, όπου είχε την ευθύνη των βρετανικών αρχαιολογικών αποστολών στην Ελλάδα. Εκεί, κατά την περίοδο 1915 έως το 1919, παράλληλα με την διευθυντική του θέση, υπηρέτησε στην βρετανική διπλωματική αποστολή.
Την περίοδο 1924 με 1934 διετέλεσε Αναπληρωτής Φύλακας στο Τμήμα Κλωστοϋφαντουργίας του Μουσείου Βασίλισσας Βικτορίας και Πρίγκιπα Αλμπέρτου, έπειτα κατά την περίοδο 1934 με 1944 ήταν ο δεύτερος Λόρενς Καθηγητής της έδρας της Κλασικής Αρχαιολογίας (Laurence Professor of Classical Archaeology) του Πανεπιστημίου του Κέιμπριτζ, ενώ αργότερα από το 1944 έως το 1950, υπήρξε καθηγητής στο Πανεπιστήμιο της Αλεξάνδρειας στην Αίγυπτο. Διετέλεσε επίσης για μία μικρή περίοδο, διευθύνων της Βρετανικής Σχολής της Ρώμης.

Αρχαιολογική έρευνα

Η επιστημονική του και αρχαιολογική του έρευνα κάλυπτε τις περιοχές της Αρχαίας Σπάρτης, -ειδικότερα το Μενελάειον Σπάρτης- των Μυκηνών, της Τροίας, τη Θεσσαλίας, την Αρχαία Κόρινθο και την Αλεξάνδρεια. Μαζί με τον Καρλ Μπλέγκεν πραγματοποίησε σημαντικές μελέτες για τη χρονολόγηση των ιστορικών περιόδων της Εποχής του Χαλκού στην οποία ανήκει ο Μυκηναϊκός Πολιτισμός, καθώς και για την αποκρυπτογράφηση της Γραμμικής Β. Έκανε θεμελιώσεις μελέτες για την παρουσία του μυκηναϊκού πολιτισμού στην Θεσσαλία. Στις Μυκήνες συνέχισε το ανασκαφικό έργο του Ερρίκου Σλήμαν και με τις έρευνές του βοήθησε στην αποσαφήνιση της ιστορίας της πόλης. Διαφώνησε με τον Άρθουρ Έβανς και αποχώρησε για αυτόν τον λόγο από τη Βρετανική Σχολή Αθηνών, όταν υποστήριξε ότι η Γραμμική Β' που μιλούσαν στις Μυκήνες ήταν ελληνική γλώσσα, σε αντίθεση με τον Έβανς που υποστήριζε το αντίθετο. Δικαιώθηκε αργότερα, όταν αποκρυπτογραφήθηκε η συγκεκριμένη γραφή από τον αρχιτέκτονα Μάικλ Βέντρις.

Απόδοση τιμών

Έχει τιμηθεί με την θέση του επίτιμου καθηγητή στις έδρες αρχαιολογίας και ιστορίας των πανεπιστημίων της Φιλαδέλφειας, της Πενσυλβανίας και του Λίβερπουλ. Έχει διακριθεί το 1929, ως μέλος της Εταιρίας των Αρχαιοδιφών του Λονδίνου (Society of Antiquaries of London) και το 1947, ως Μέλος της Βρετανικής Ακαδημίας.
Γεώργιος Σωφρονόπουλος

Βιογραφικά στοιχεία

Γεννήθηκε στην Πάτρα το 1894. 
Υπήρξε διευθυντής του ταμείου παρακαταθηκών και δανείων από το 1928. Διετέλεσε υπηρεσιακός υφυπουργός Οικονομικών στις κυβερνήσεις Σοφούλη, Πουλίτσα και Θεοτόκη καθώς και υπουργός Οικονομικών στην κυβέρνηση Πιπινέλη.
Ήταν παντρεμένος με τη Μαρία Τζίνη.
Πέθανε στις αρχές του 1975.
2672 Πίσεκ

Φυσικά χαρακτηριστικά

Η μέση διάμετρος του Πίσεκ εκτιμάται σε 20,18 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0907.
Εθνική Ζάμπιας (ποδόσφαιρο ανδρών)

Ιστορία

Η ομάδα κατέκτησε το Κύπελλο Εθνών Αφρικής 2012 ενώ συμμετείχε στον τελικό ακόμα 2 φορές.

Στάδιο

Η εθνική ομάδα χρησιμοποιεί ως έδρες το Στάδιο Εθνικών Ηρώων, χωρητικότητας 60.000 θεατών που βρίσκεται στην πρωτεύουσα Λουσάκα και το Στάδιο Λέβι Μουαναουάσα, χωρητικότητας 49.800 θεατών, που βρίσκεται στην Ντόλα.
Φυλακή

Η φυλακή ή Σωφρονιστικό κατάστημα, είναι μια εγκατάσταση στην οποία οι τρόφιμοι κρατούνται παρά τη θέλησή τους και χάνουν πολλές από τις ελευθερίες τους υπό την επίβλεψη του κράτους ως μια μορφή ποινής. Η πιο συχνή χρήση των φυλακών είναι ως τμήμα του ποινικού δικαστικού συστήματος, στο οποίο άτομα καταδικάζονται επίσημα για εγκλήματα και κρατούνται σε μία φυλακή μέχρι να δικαστούν (δικαστικές φυλακές) ή να ολοκληρωθεί η περίοδος φυλάκισης στην οποία καταδικάστηκαν μετά τη δίκη (σωφρονιστικές φυλακές). Οι σωφρονιστικές φυλακές χωρίζονται περαιτέρω σε αγροτικές και κλειστές. Πέρα από τη χρήση τους για την τιμωρία εγκλημάτων, αυταρχικά καθεστώτα συχνά χρησιμοποιούν τις φυλακές ως μέσα πολιτικής καταπίεσης για να τιμωρήσουν πολιτικά εγκλήματα, συχνά χωρίς δίκη ή άλλη νόμιμη διαδικασία. Σε καιρό πολέμου, οι αιχμάλωτοι πολέμου μπορεί να κρατούνται σε στρατιωτικές φυλακές ή στρατόπεδα. Ο όρος φυλακή στο ποινικό δίκαιο της Ελλάδας έχει αντικατασταθεί με το νόμο 1851/1989 με τον όρο κατάστημα κράτησης.
Κεκλιμένο επίπεδο

Το κεκλιμένο επίπεδο είναι μία από τις λεγόμενες απλές μηχανές ή κλασικές μηχανές. Είναι μια επίπεδη επιφάνεια υπό κλίση θ, 0°<θ<90°, σε σχέση με το οριζόντιο επίπεδο. Η απαιτούμενη δύναμη f για την ανύψωση φορτίου με χρήση κεκλιμένου επιπέδου μειώνεται κατά το λόγο ύψους προς μήκος, όπου το μήκος νοείται αυτό της υποτείνουσας του σχηματιζόμενου τριγώνου.

Επίλυση χωρίς τριβή

Παρακάτω δίνονται τα σύμβολα που χρησιμοποιούνται στο σχήμα:
m = μάζα του σώματος,
g = επιτάχυνση βαρύτητας,
mg = βάρος του σώματος,
f = απαιτούμενη δύναμη για την ανύψωση του σώματος με σταθερή ταχύτητα,
Ν = κάθετη αντίδραση που ασκείται από το κεκλιμένο επίπεδο στο σώμα,
θ = κλίση (γωνία) κεκλιμένου επιπέδου.
Από ισορροπία δυνάμεων έχουμε:  f = mg ημθ.
Το έργο που απαιτείται για ανύψωση φορτίου σε κάποιο δεδομένο ύψος, όταν οι τριβές είναι αμελητέες, είναι το ίδιο είτε γίνει χρήση κεκλιμένου επιπέδου είτε απευθείας κατακόρυφη ανύψωση. Τούτο διότι προφανώς, ενώ η δύναμη μειώνεται κατά το λόγο ύψους προς μήκος υποτείνουσας, η απόσταση που πρέπει να διανύσουμε αυξάνεται κατά τον αντίστροφο λόγο.

Εφαρμογές

Η αρχή λειτουργίας του κεκλιμένου επιπέδου είναι η στοιχειώδης αρχή που κρύβεται πίσω από τη λειτουργία του κοχλία. Το σπείρωμα ενός κοχλία (ή βίδας) δεν είναι παρά ένα κεκλιμένο επίπεδο τυλιγμένο σε σπείρα γύρω από κύλινδρο.
Συνθήκη του Νύσταντ

Κληρονομιά

Στην Αγία Πετρούπολη προ του 1917, στην επαρχία Βιμπόργκσκι (σχετικά πλησιέστερη στα ρωσοφινλανδικά σύνορα) μία από τις αρτηρίες (η σημερινή Λεσνόι πρόσπεκτ) ονομάστηκε προς τιμήν της συνθήκης (Οδός Νύσταντ, ρωσικά: Ништадтская улица). Η περιοχή στεγάζει επίσης μια εκκλησία για τον εορτασμό της πρώτης ρωσικής νίκης στο Μεγάλο Βόρειο πόλεμο, τη Μάχη της Πολτάβα – τον Καθεδρικό Ναό του Αγίου Σαμπσονίου.
Ζακ Ντερέ

Βιογραφία

Γεννημένος στην Λυών της Γαλλίας από οικογένεια βιομηχάνων, πηγε στο Παρίσι στην ηλικία των 19 χρονών για να σπουδάσει δράμα με δασκάλο τον Ρενέ Σιμόν. Ξεκινήσε να παίζει ως ηθοποιός με μικρούς ρόλους στο θεάτρο και στον κινηματογράφο.
Από το 1952 ο Ντερέ θα εργαστεί ως βοηθός σκηνοθέτη σε πολλούς σκηνοθέτες, όπως ο Λουί Μαλ, Ζιλ Ντασσέν, Ζαν Μπογιέρ και Ζιλ Γκραντζιέρ.
Η πρώτη ταινία του Ντερέ ήταν η δραματική "Ο Ζιγκολό" του 1960. Ο Ζακ Ντερέ ήταν γοητευμένος από τα Αμερικανικά φιλμ νουάρ και ξεκινήσε να εστιάζει σε αστυνομικές ιστορίες. Η φήμη του Ντερέ θα εδραιώθει με την ταινία "Η πισίνα" του 1969, με πρωταγωνιστές τους Αλέν Ντελόν και Ρόμι Σνάιντερ.
Η διεθνής αναγνώριση θα έρθει το 1970 με την ταινία "Μπορσαλίνο" και με πρωταγωνιστές τους Αλέν Ντελόν και Ζαν Πωλ Μπελμοντό. Η μετέπειτα πορεία του Ντερέ θα είναι με ταινίες δράσης, θρίλερ και περιπέτειες.
Η τελευταία του ταινία θα είναι "The Teddy Bear" το 1994. Θα συνεχίζει να εργάζεται επαγγελματικά στην τηλεόραση εως το θάνατο του το 2003. Με την είδηση του θανάτου του ο Γάλλος Προέδρος Ζακ Σιράκ θα πει οτι η Γαλλία έχασε έναν από τους πιο ταλαντουχούς σκηνοθέτες που πέρασαν ποτέ.
Βιθέντε Εσπινέλ

Βιογραφία

Ο Εσπινέλ γεννήθηκε στη Ρόντα και βαπτίστηκε στις 28 Δεκεμβρίου 1550. Σπούδασε στο Πανεπιστήμιο της Σαλαμάνκα, όπου υιοθέτησε ως δικό του το δεύτερο επώνυμο του πατέρα του και αργότερα φοίτησε στα πανεπιστήμια της Γρανάδα και της Αλκαλά. Ως λατινιστής, μετέφρασε στα ισπανικά το έργο του Οράτιου Epistola ad Pisones.
Έζησε μια περιπετειώδη ζωή και αιχμαλωτίστηκε από πειρατές στο Αλγέρι. Επίσης, ήταν στρατιώτης στην Ιταλία μετά την απελευθέρωσή του. Εγκαταστάθηκε στη Μαδρίτη το 1584. Το 1587 χειροτονήθηκε ιερέας.
Το 1618 εκδόθηκε από τον τυπογράφο Χουάν δε λα Κουέστα το έργο του Εσπινέλ Relaciones de la vida del escudero Marcos de Obregón. Στο εν λόγω βιβλίο περιέχονται πολλές αυτοβιογραφικές λεπτομέρειες και εκδόθηκε στη Γαλλία την ίδια χρονιά. Αργότερα, από το βιβλίο εμπνεύστηκε ο Αλέν Ρενέ Λεσάζ, ο οποίος εξέδωσε το έργο Gil Blas de Santillana ("Ζιλ Μπλας", 1715-1735). Το 1591 δημοσίευσε επίσης το έργο Επιλεγμένοι στίχοι.
Ο Λόπε δε Βέγα, που αναφερόταν στον Εσπινέλ σαν το δάσκαλό του, του αφιέρωσε το έργο El caballero de Illescas (1602). Ο Εσπινέλ ήταν επίσης φίλος με τους Θερβάντες , Γκόνγκορα και Κεβέδο. Όπως και οι φίλοι του ήταν μέλος της συναγωγής Esclavos del Santísimo Sacramento.
Όταν απεβίωσε ήταν ιερέας στη Μαδρίτη και δάσκαλος μουσικής του επισκόπου της Πλασένθια.
Στην πόλη Ρόντα βρίσκεται σήμερα η προτομή του, στην μικρή Πλατεία των Γιγάντων (Plaza de los Gigantes). Η κεφαλή του κοσμείται από ένα δάφνινο στεφάνι.
The Greater of Two Evils

Τραγούδια

1. Deathrider (Turbin, Ian, Lilker) - 3:04

2. Metal Thrashing Mad (Turbin, Spitz, Ian, Lilker, Benante) - 2:47

3. Caught in a Mosh (Belladonna, Spitz, Ian, Bello, Benante) - 5:27

4. A.I.R. (Belladonna, Spitz, Ian, Bello, Benante) - 6:21

5. Among the Living (Belladona, Spitz, Ian, Bello, Benante) - 5:52

6. Keep It in the Family (Belladona, Spitz, Ian, Bello, Benante) - 7:25

7. Indians (Belladona, Spitz, Ian, Bello, Benante) - 6:38

8. Madhouse (Belladonna, Spitz, Ian, Bello, Benante) - 4:26

9. Panic (Turbin, Ian, Lilker) - 3:35

10. Iam the Law (Belladonna, Spitz, Ian, Bello, Benante) - 6:03

11. Belly of the Beast (Belladonna, Spitz, Ian, Bello, Benante) - 5:42

12. Efilnikufesin (N.F.L.) (Belladonna, Spitz, Ian, Bello, Benante) - 5:57

13. Be All, End All (Belladonna, Spitz, Ian, Bello, Benante) - 6:29

14. Gung-Ho (Turbin, Ian, Lilker) - 8:28
Ζαμπιρού

Μορφολογία

Το ζαμπιρού είναι το μεγαλύτερο πετούμενο πουλί σε Νότια και Κεντρική Αμερική, συχνά έχοντας το ίδιο ύψος με τη μη πετούμενη Μεγάλη ρέα. Για την ήπειρο, έχει το δεύτερο μεγαλύτερο άνοιγμα φτερών, μετά τον κόνδορα των Άνδεων.
Έχει μήκος 130-150 εκ. και άνοιγμα φτερών 260 εκ. Το βάρος του κυμαίνεται από 4 ως 8 κιλά. Τα αρσενικά είναι μεγαλύτερα από τα θηλυκά κατά 25%.
Έχει ολόλευκο φτέρωμα στο σώμα και καθόλου φτέρωμα σε κεφάλι και λαιμό. Το ράμφος, το κεφάλι και το μεγαλύτερο μέρος του λαιμού είναι λεία και μαύρα. Ο υπόλοιπος λαιμός είναι κόκκινος.

Βιότοπος & τροφή

Το ζαμπιρού είναι ένα μοναχικό είδος που συχνάζει σε υδάτινες εκτάσεις με γλυκό νερό και ευρεία παρουσία υδρόβιων φυτών. Τρέφεται με ερπετά, βατράχια, ψάρια, αυγά πουλιών και έντομα. Επίσης μπορεί να τραφεί με ψοφίμια και νεκρά ψάρια.

Αναπαραγωγή

Είναι είδος μονογαμικό και το ζευγάρι φτιάχνει μια φωλιά στη κορυφή ενός δέντρου. Το θηλυκό γεννά 2-4 αυγά, τα οποία επωάζει για περίπου 30 ημέρες. Τα μικρά εγκαταλείπουν την φωλιά έπειτα από 8-10 εβδομάδες και γίνονται σεξουαλικά ώριμα στην ηλικία των 2-3 ετών. Τα ζαμπιρού μπορούν να ζήσουν πάνω από 30 χρόνια σε αιχμαλωσία. Έχουν λίγους φυσικούς εχθρούς, μόνο ορισμένα μεγάλα αρπακτικά πουλιά. Επίσης, τα ρακούν και μερικά είδη πελαργών (συμπεριλαμβανομένου του ίδιου του του είδους) μπορούν να κλέψουν τα αυγά από την φωλιά.

Προστασία

Το ζαμπιρού, σήμερα δεν απειλείται και κατατάχθηκε στα είδη Ελάχιστης ανησυχίας από την IUCN, μια βελτίωση από την κατάσταση Προ απειλής που ήταν το 1988.
Αξεσουάρ μόδας

Ένα αξεσουάρ μόδας  είναι ένα στοιχείο που χρησιμοποιείται για να συμβάλει στην ολοκλήρωση μιας στολής και να τη συμπληρώσει ο χρήστης. Ο όρος τέθηκε σε χρήση κατά τον 19ο αιώνα.

Ιστορία

 Σε αυτή την εποχή υπάρχει μια τάση οι γυναίκες να υιοθετούν ή να προσβλέπουν σε ένα πιο χαλαρό τρόπο ζωής.
Επίσης, στις αρχές του 16ου αιώνα στην Ιταλία διακριτικά καπέλα φορέθηκαν από πολίτες, άνδρες με υψηλότερη κοινωνική θέση ως διακοσμητικό στοιχείο.
Βαγγέλης Λιάκος

Βιογραφία

Γεννήθηκε το 1989 στον Ασπρόπυργο και σπούδασε στο Εθνικό Μετσόβιο Πολυτεχνείο, απ' όπου απέκτησε πτυχίο μηχανολόγου. 
Εξελέγη βουλευτής Β΄ Δυτικής Αττικής με τη Νέα Δημοκρατία στις εκλογές του 2019. Μαζί με τη Μαρία Απατζίδη (ΜέΡΑ25), είναι οι νεότεροι ηλικιακά βουλευτές του Κοινοβουλίου. Στις 18 Ιουλίου 2019 εξελέγη με 270 ψήφους γραμματέας της Βουλής.
Bake Off Greece

Σεζόν 1

Στην εκπομπή, δεκαοκτώ αρτοποιοί λαμβάνουν μέρος σε ένα διαγωνισμό για να ελεγχθούν οι δεξιότητες τους στο ψήσιμο καθώς η εκπομπή προχωρούσε. Ξεκίνησε να προβάλλεται από τις 23 Σεπτεμβρίου 2018 έως τις 24 Μαρτίου 2019 στο Alpha TV.
Μπαρούχ Σάμιουελ Μπλούμπεργκ

Βιογραφία

Γεννήθηκε στο Μπρούκλιν. Έμαθε τα πρώτα του γράμματα σε εβραϊκό σχολείο. Κατά την περίοδο του Δευτέρου Παγκοσμίου Πολέμου υπηρέτησε στο Πολεμικό Ναυτικό των ΗΠΑ. 
Αρχικά ασχολήθηκε με τα Μαθηματικά, εν συνεχεία όμως μεταπήδησε στην Ιατρική και σπούδασε στο κολέγιο ιατρών και χειρουργών του πανεπιστημίου της Κολούμπια, από όπου απέκτησε πτυχίο το 1951. Το 1957 έλαβε ντοκτορά από το κολέγιο Μπάλιολ στην Οξφόρδη στην Βιοχημεία. Επιστρέφοντας στις ΗΠΑ δίδαξε ιατρική και ανθρωπολογία ως καθηγητής στο Πανεπιστήμιο της Πενσυλβάνια από το 1977. Την περίοδο από το 1999 ως το 2002, ήταν διευθυντής του Ινστιτούτου Αστροβιολογίας της NASA στο Ερευνητικό Κέντρο του Έιμς, στο Μόφετ Φιλντ της Καλιφόρνια.
Από το 2005 ως το θάνατό του ήταν πρόεδρος της Αμερικανικής Φιλοσοφικής Εταιρείας (είχε εκλεγεί μέλος της το 1986.
Πέθανε στις 5 Απριλίου 2011 κατά την διάρκεια συνάντησης στο Ερευνητικό Κέντρο της NASA στο Έιμς.